钦定古今图书集成/明伦汇编/官常典/第251卷 > 《太液池送黄淮辞政》明·宣宗
## 钦定古今图书集成/明伦汇编/官常典/第251卷 > 《太液池送黄淮辞政》明·宣宗

“天香早折仙桂枝，笔花五彩开凤池。蓬莱之仙真奎
壁，近侍九重天咫尺。永乐圣人临御初，鞠躬稽首陈
嘉谟。仁皇监国文华殿，左右谋猷共群彦。朕承大宝
君万方，相与共理资贤良。倾心写情任旧老，而卿引
疾先还乡。五历星霜复相见，霜须萧萧秋满面。是时
朝旭光升紫殿明，相对清言良慰情。留之累月未尽”
意，归心又欲东南征。太液清泠涵碧藻，杨柳芙蓉相
映好。凫鹥㶉𪆟弄清波，紫雾红云拂琼岛。芳殽在俎
酒在壶，工歌《鹿鸣》续《白驹》。君臣大义士所重，心虽廷
阙身江湖。雁荡峰高高不极，中有谢公旧游迹。采芝
㔉苓可长年，应在天南忆天北。